b'\n_START_ARTICLE_\nSwing\n_START_PARAGRAPH_\nSwing er en musikgenre, der udspringer fra jazz-musikken, men er is\xc3\xa6r knyttet til dansemusik._NEWLINE_Swing har sin oprindelse i 1920\'erne og 1930\'erne, hvor de store Big Band-orkestre huserede i USA (Duke Ellington, Count Basie m.fl.) og i mindre grad i Europa og Danmark._NEWLINE_Via 78-grammofonplader spredte budskabet sig, og swing-musikken var popul\xc3\xa6r p\xc3\xa5 danserestauranter._NEWLINE_Til swing dansede man oprindeligt swing-dansen Lindy Hop (ogs\xc3\xa5 kendt som Jitterbug), der siges at stamme fra Harlem, New York \xe2\x80\x93 en vild dans der som den f\xc3\xb8rste introducerede akrobatiske variationer hvor herren og/eller damen udf\xc3\xb8rer n\xc3\xa6rmest aktrobatiske stunts i forbindelse med dansen._NEWLINE_I takt med at musikken udviklede sig i 50\'erne og 60\'erne blev den originale swing-dans erstattet af Jive, Rock\'n\'Roll og til sidst moderne "Jitterbug", der i Danmark ikke har meget at g\xc3\xb8re med den originale Jitterbug fra 30\'erne._NEWLINE_I 90\'erne gik en retro-b\xc3\xb8lge gennem USA hvilket skabte fornyet interesse for den traditionelle swing-musik samt en r\xc3\xa6kke "neo-swing" bands med ny musik der swinger \xe2\x80\x93 eksempelvis Big Bad Voodoo Daddy og Royal Crown Revue. I Skandinavien n\xc3\xa5ede denne b\xc3\xb8lge f\xc3\xb8rst frem ved \xc3\xa5rtusindeskiftet, og i dag er interessen for swing-musik og swing-dans i Danmark st\xc3\xa6rkt stigende \xe2\x80\x93 ikke mindst efter at DR1/DR2 har haft et par tema-aftner omkring swing. Ogs\xc3\xa5 blandt universitetsstuderende.'